hu hu hu hu hu hu hu hu en en es hu id hu hu hu hu hu hu hu hu hu hu hu hu hu pl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de id hu hu hu hu hu hu hu hu hu hu hu hu pl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu ta hu hu hu en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu en hu hu fr en hu en hu fr en hu hu hu fr en hu hu hu fr en hu de hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en cs hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu es es tr hu hu hu hu hu hu hu hu hu hu hu hu hu hu hu hu hu hu hu el hu
Cikkajánló 2019. március 29. • SZEF - Szakszervezetek Együttműködési Fóruma
Városligeti fasor 10. Budapest H-1068
09.27-én kerekasztal beszélgetés a szolidaritásról
A három szakszervezeti szövetség nyilatkozatáról a Mérce hasábjain
A SZEF, a MASZSZ és az ÉSZT közös nyilatkozata a pedagógusok mellett!
100 éves a Pedagógusok Szakszervezete (PSZ). Stratégiai partneri megállapodást kötött az Emmi és a Pedagógusok Szakszervezete. Szociális bizonytalanság fenyegeti a külföldön dolgozó magyar munkavállalókat. Ezrek tüntettek Brüsszelben – a magyarokért is. „Ismétlődő szülés veszélye” miatt nem dolgozhat egy magyar nő az állami szervnél. Munkaerő-piaci program. Újabb három megyét vont be a kormány. KSH: januárban több mint 10 százalékos béremelkedés volt. EP-választás: 236 ezer forintos minimálbérért, 20%-os áfáért harcol az MSZP. Ujhelyi: kezdeményezzük egy európai, szociális ösztöndíj bevezetését! Lépett a BKV – most biztos nem lesz sztrájk.Bérfejlesztés a MÁV-nál. Elkeseredett, demoralizálódott állományról beszélnek a rendőrök. Többet költ a kormány sportra, mint felsőoktatásra. Technikusi képzés: emelt szintű érettséginek felel majd meg a szakmai vizsga. Nemsokára kormány elé kerül a szakképzés átalakítása. Az összes pedagógus táppénzre ment a Kecskeméti Waldorf Iskolában. “A fiúk már csak ilyenek”: láthatatlan marad az iskolákban a nemi alapú diszkrimináció. Feketelistás trükkel reklámozhattak vitamint gyerekeknek – három céget is vizsgál a versenyhivatal. Fideszes bekötésű civil szervezet használhatja a fóti gyerekváros területeit. Kásler: az egészségügy soha nem látott fejlesztések előtt áll. Sztrájkra készülnek a fogorvosok. Hosszú sztrájkra készülnek a fogorvosok. Az Akadémia három nagy baja. MTA-elnök: Lehet zsarolásnak nevezni, amit Palkovics csinált. Novák vs. Bangóné – 1:0. Iszonyúan megjárta sok nyugdíjas – 40 százalékot is bukhattak az ellátásukból. A nyugdíjas nem eltartott. Több mint tízezer forintot kapnak a nyugdíjasok – részben az izmos pénzromlást kompenzálja a kormány. 22 ezer forint plusz jöhet év végén a nyugdíjasoknak. Fellélegezhetnek a legnagyobb magánnyugdíjpénztár tagjai. Mi az a CSED és ki jogosult rá? Marad a drága bankolás. Magyar adósságot magyar kézbe. Bevezethetnénk az eurót. A megcsalt hitelesség. Idilli képet mutathat a magyar gazdaság, de vannak kockázatok. Megindult a kamatemelés, mit jelent ez a hitelfelvevőknek, mit lehet és érdemes most tenni? Újraéleszti a falusi csok a szocializmus elfeledett szokását, kaláka. Határtalan bevásárlások – dübörög a boltturizmus. Tragédia is lehet a trianoni emlékévből. Szerveződik az új Baumgarten-díj. A Petőfi Irodalmi Múzeum vezetője szerint Habony Árpád sosem drogozott. A Tate Modern lett 2018 leglátogatottabb brit múzeuma. Bocsánatot kért munkáltatója a transznemű nőtől, nem engedte, hogy nemi identitásának megfelelő öltözőt használjon. 5 dolog, minden lánynak. Egyre kevesebb barátja van az embernek. Vigyázzon! Egyre több lejárt szavatosságú élelmiszert árulnak. Napilapok helyett internet. Rossz boltot csinált Európa a Roszatommal. Hatósági felügyelet alá helyezték Romániában az európai főügyészi posztra esélyes Laura Codruta Kövesit. Miért most? – az erő és furfang uralma (sárgamellényesek). Megváltozik a Gmail működése, már nemcsak levelezésre lehet használni. Szombaton átadják a 3-as metró felújított szakaszát. Háromszorosára nőhetett a szerencsejáték-függők száma Magyarországon. 1100 megcsonkított delfintetemet mosott partra a tenger Franciaországban január óta. Döbbenetes videó: több méter magasba emelt a szél egy férfit. 3 éves kislánytól lopott el négy férfi egy kisautót Komárom megyében.
Ma ünnepli 100 éves fennállását a PSZ. Az ünnepséget megtiszteli Kásler Miklós miniszter is. Földiák Andrásnak, a SZEF elnökének köszöntő szavaiból alább olvashatnak… Vörösmarty Mihály „Ment-e a könyvek által a világ elébb?” súlyos kérdését felidézve tehetjük fel a mi kérdésünket, hogy ment-e általában véve a szakszervezetek által előrébb a világ? És persze a száz éve alakult Pedagógusok Szakszervezetének működése révén? – a kezdte beszédét Földiák.
Az egyezség fizetésekről nem szól. Stratégiai partneri megállapodást írt alá az Emberi Erőforrások Minisztériumának (Emmi) vezetője, Kásler Miklós, és a Pedagógusok Szakszervezetének (PSZ) elnöke, Szabó Zsuzsa Budapesten pénteken.
Szociális bizonytalanság fenyegeti a külföldön dolgozó magyar munkavállalókat
Magyarország elvi okokból ellenzi, hogy csorbítsák a más tagállamokban dolgozó EU munkavállalók jogait, és hírek szerint Csehország és Lengyelország is hasonló álláspontot képvisel. Veszélybe került a végleges megegyezés a hazájukon kívül, egy másik EU országban dolgozó munkavállalók társadalombiztosítási ellátásáról, miután az uniós kormányok képviselői nem tudtak megállapodni a jelenlegi rendszer reformjáról.
Ezrek tüntettek Brüsszelben – a magyarokért is
Ezrek tüntettek a közlekedési dolgozókért, egyebek között a rugalmas nyugdíjrendszer bevezetéséért, a tisztességes munkakörülményekért, megfelelő bérekért március 27-én Brüsszelben. A tömeg az Európai Bizottság épületéhez vonult, hogy felhívja a figyelmet az ágazatban dolgozók, Európában összesen mintegy ötmillió járművezető súlyos problémájára. A tüntetésen a magyar szakszervezetek képviselői – köztük Kordás László, a Magyar Szakszervezeti Szövetség elnöke – is részt vettek.
„Ismétlődő szülés veszélye” miatt nem dolgozhat egy magyar nő az állami szervnél
„Ismétlődő szülés veszélye” miatt nem hosszabbítottak szerződést és utasították el álláspályázatát egy kismamának az egyik országos állami szervnél – közölte a Magyar Helsinki Bizottság.
Munkaerő-piaci program. Újabb három megyét vont be a kormány
(2019. március 28.) Varga Mihály szerint a foglalkoztatáspolitikának már nem a munkanélküliségi ráta jelenti a kihívást, hanem az erős munkaerő kereslet. Nógrádra, Hevesre és Jász-Nagykun-Szolnokra terjeszti ki a Pénzügyminisztérium az álláskeresők és a közfoglalkoztatottak hatékonyabb elhelyezkedését célzó programját, amelybe a 2020 tavaszáig az egész országot be kívánja vonni – jelentette be Varga Mihály pénzügyminiszter.
KSH: januárban több mint 10 százalékos béremelkedés volt
Januárban 10,6 százalékkal nőttek a keresetek az egy évvel korábbiakhoz képest, a bruttó átlagkereset 343 500, a nettó 228 400 forint volt – jelentette pénteken a Központi Statisztikai Hivatal (KSH).
EP-választás: 236 ezer forintos minimálbérért, 20%-os áfáért harcol az MSZP
A szocialista párt emellett nyugdíjminimumot (95 ezer forint) és egységes minimális családi pótlékot (47 ezer forint) is bevezetne az Európai Unióban, de a termőföld támogatásának emeléséért is küzdene. …Tóth Bertalan az MSZP elnöke és frakcióvezetője szerda este az InfoRádió Aréna című műsorának vendége volt, a beszélgetés során pedig ismertette azokat a konkrétumokat, amelyeket a párt a szociális Európa megteremtését célzó programjával szeretne elérni.
Ujhelyi: kezdeményezzük egy európai, szociális ösztöndíj bevezetését!
Az MSZP európai parlamenti képviselője szerint a kormány nem biztosítja annak lehetőségét, hogy egy magyar fiatal eljusson egyetemre. Ezen segíthetne egy uniós diák- és hallgatói ösztöndíj-rendszer.
Lépett a BKV – most biztos nem lesz sztrájk
(2019. március 28. csütörtök, 15:18) Ötről nyolc százalékra módosította béremelési ajánlatát csütörtökön a BKV, a szakszervezetek azonban még nem döntöttek, elfogadják-e. A BKV szerint ez kifejezi azt a megbecsülést, amit kollégáik a mindennapos munkájukkal kiérdemeltek.
(március 29, 2019) Aláírták az idei, 5 százalékos bérfejlesztésről szóló megállapodást a MÁV Zrt. és a képviselettel rendelkező szakszervezetek a Vasúti Érdekegyeztető Tanács (VÉT) ülésén; a béremelés mértékét a 2017-2019-es időszakra kötött korábbi bérmegállapodás határozta meg.
Elkeseredett, demoralizálódott állományról beszélnek a rendőrök
(2019.03.28. 10:16) A rendőrök nagy része kénytelen másodállást vállalni: taxiznak, mentőznek, futárkodnak. Régóta tapintható a bérfeszültség a rendőrségen belül, de az elégedetlenség már országos jelleget öltött. Elsősorban az alacsony, megélhetésre sem elég fizetések és juttatások körül zajlik a harc, de a megélhetésüket féltő rendőrök már fundamentális problémákkal szembesülnek.
A rendőrségi közhangulatra jellemző, hogy információnk szerint nemrég az országos rendőrfőkapitánynak kellett Miskolcra utaznia csillapítani a kedélyeket, miután valaki egy O1G feliratot pingált a miskolci kapitányság egyik liftjébe. Ezzel kapcsolatban a Borsod megyei rendőrségnek küldött levelemre nem kaptam választ.
Többet költ a kormány sportra, mint felsőoktatásra
Eurostat szerint 2017-ben, egy év alatt csak sportra a GDP 1,2 százalékát, 326 milliárd forintot költött a magyar kormány. Többet költ a kormány sportra, mint felsőoktatásra, vagy gyógyászati segédeszközökre – derül ki az uniós statisztikai hivatal adataiból. Az Eurostat szerint 2017-ben, egy év alatt csak sportra a GDP 1,2 százalékát, 326 milliárd forintot költött a magyar kormány – ismertette az RTL Klub Híradója. 2010-ben még pont fordítva volt, de azóta háromszorosára nőtt a sport támogatása. Az mfor.hu írt arról, hogy ha ehhez még a szintén közpénznek számító TAO-támogatásokat is hozzávesszük, akkor már az alapfokú oktatásnál is több pénzt költ a kormány csak a sportra.
Technikusi képzés: emelt szintű érettséginek felel majd meg a szakmai vizsga
Néhány éven belül látható lesz az új, Szakképzés 4.0 stratégia eredménye a munkaerőpiacon a Magyar Kereskedelmi és Iparkamara elnöke szerint.
Nemsokára kormány elé kerül a szakképzés átalakítása
Intézkedési tervet dolgoz ki az Innovációs és Technológiai Minisztérium (ITM) a már elfogadott Szakképzés 4.0 stratégia alapján, és azt még tavasszal a kormány elé viszi – jelentette be a tárca szakképzésért és felnőttképzésért felelős helyettes államtitkára csütörtöki budapesti sajtótájékoztatóján.
Az összes pedagógus táppénzre ment a Kecskeméti Waldorf Iskolában
( 2019. 03. 28. 12:31) Két napja nem vagy csak részben folyik tanítás a Mihály Kertje Kecskeméti Waldorf Iskolában, ugyanis a pedagógusok táppénzre mentek, 126 gyerekből körülbelül 20-25-en járnak be az iskolába és az óvodába – írta meg a hiros.hu.
“A fiúk már csak ilyenek”: láthatatlan marad az iskolákban a nemi alapú diszkrimináció
Nem foglalkoznak eleget az intézményvezetők és a tanárok sem a nemi alapú iskolai erőszakkal, és nem is készítik fel őket erre – így lehetne összefoglalni azt, amit Rédai Dorottya, a CEU szakértője mondott a hvg.hu-nak. Tapasztalatuk szerint a homofób erőszakkal szemben határozott volt a fellépés, de ha fiúk bántottak lányokat, már megjelent az áldozathibáztatás is. A “NEM – iskolai Nemi Esélyegyenlőségi Mutató” névre hallgató projektjük célja az, hogy a tanulókat és a pedagógusokat is segítsék a nemi előítéletek felismerésében.
Feketelistás trükkel reklámozhattak vitamint gyerekeknek – három céget is vizsgál a versenyhivatal
Jogsértő, ha gyerekeket hívnak fel arra, hogy vásároljanak vagy vetessenek meg maguknak valamit – a GVH a feltételezett jogsértés kivizsgálásán dolgozik.
Fideszes bekötésű civil szervezet használhatja a fóti gyerekváros területeit
A Nemzetközi Gyermekmentő Szolgálat irodája a Lendvay utcában van, a Fidesz pedig társalapító a szervezetben. Hamarosan a fóti gyermekotthon több hektárját is megkapják, mint vagyonkezelők.
Kásler: az egészségügy soha nem látott fejlesztések előtt áll
A magyar egészségügy olyan fejlesztések előtt áll, ami Magyarország történelmében még nem fordult elő – mondta az emberi erőforrások minisztere a Semmelweis Egyetem I. sz. Gyermekgyógyászati Klinika sürgősségi osztályának átadásán csütörtökön. Kásler Miklós beszélt arról is, hogy a kormány a következő időszakban négymilliárd forintot fordít a budapesti orvosegyetem fejlesztésére. Az intézményt a magyar tudomány és orvosképzés legősibb fellegvárának nevezte. E fejlesztés részeként alakították ki a Bókay utcai klinikán a gyermeksürgősségi osztályt, a 250 millió forintos beruházással a legkorszerűbb, a gyermekek és a családok igényeit messzemenőkig figyelembe vevő ellátóhely létesült – tette hozzá a miniszter. A miniszter hangoztatta: a kormány elkötelezett abban, hogy a betegségügyből egészségügyet hozzon létre, a megelőzésre téve a hangsúlyt. Ezt szolgálja az öt nemzeti program, az alapellátás megerősítése, a sürgősségi ellátás átalakítása – mondta. Hozzátette, hogy ezek nem lehet megvalósítani felkészült szakemberek nélkül…
Sztrájkra készülnek a fogorvosok
(2019. MÁRCIUS 27. 13:51) – Már 750 aláírás gyűlt össze, és ha a támogatók száma eléri a 850-et, a 2017-es háromnapos leállás után idén ismét beszüntetik a munkát a közfinanszírozott praxisok fogorvosai, vagyis napokra leállnak a társadalombiztosítás által támogatott fogászati kezelések. Több tízmilliárd forint hiányzik a rendszerből, amiről a szaktárca azt gondolja, majd valahogy kipótolják az orvosok a térítésköteles ellátásokból.
Hosszú sztrájkra készülnek a fogorvosok
Szeptemberben két hétig csak sürgősségi ügyeletet látnak el a rendelőkben.
Az Akadémia három nagy baja
(Tamás Pál szociológus) Az akadémiai vitában programozva volt a csalódottak megszólalása. Amennyire látom, az akadémiai elitben is lehetnek egy kompromisszumkísérletnek különböző értelmezései, és természetesen sokan elégedetlenek. De ezek a csoportok még nem érzik úgy, hogy minden elveszett, egyelőre kifizetődőbbnek vélik a fegyelmezett felzárkózást a “főparancsnok”, vagyis az Akadémia elnöke mögé.
MTA-elnök: Lehet zsarolásnak nevezni, amit Palkovics csinált
(2019. 03. 28. 21:01) Lovász László az ATV Egyenes beszéd című műsorában arra a kérdésre, hogy lehet-e zsarolásnak nevezni, amilyen eszközökkel élt a tárgyalások során Palkovics László, azt felelte, lehet úgy nevezni… Az MTA elnöke hozzátette, ma is aláírná a megállapodást, mert úgy véli, az csak annyit tartalmaz, hogy tudomásul veszik a kormány szándékát és tárgyalássorozatot folytatnak arról, hogy a kutatóhálózat irányításához milyen szervezetek létrehozása szükséges és milyen stratégiát kell használni….Lovász elismerte ugyanakkor, hogy Palkovics  „kemény eszközökkel dolgozott”, erre példaként azt hozta fel, hogy a miniszter visszatartotta az intézmények finanszírozását hónapokig..
Novák vs. Bangóné – 1:0
(2019.03.27 21:09)Komoly témákról, demográfiáról és családpolitikáról vitázott szerda este a fideszes Novák Katalin és az MSZP-s Bangóné Borbély Ildikó – a barátságos indulás után nem kegyelmeztek egymásnak.
Iszonyúan megjárta sok nyugdíjas – 40 százalékot is bukhattak az ellátásukból
(2019. március 28. csütörtök, 10:53) Akár 40 százalékkal is alacsonyabb nyugdíjat kaphat az, aki 5 évvel ezelőtt vonult nyugállományba, akkorát nőttek ugyanis a nyugdíjszámítás alapját jelentő szorzószámok – mondta Farkas András nyugdíjszakértő a Klubrádióban.
A nyugdíjas nem eltartott
(Karácsony Mihály)  A ma megtermelt 100 forint értékű jövedelemből 60 forint az előző korosztályok munkája eredményének köszönhető.
Több mint tízezer forintot kapnak a nyugdíjasok – részben az izmos pénzromlást kompenzálja a kormány
A nyugdíjtörvényben meghatározott képlet alapján azt kapjuk, hogy maximum 6000 forint ezen a jogcímen is megilletné az időseket….
22 ezer forint plusz jöhet év végén a nyugdíjasoknak
Ha valóban úgy alakul az infláció az idén, ahogy azt a Magyar Nemzeti Bank a csütörtökön közzétett inflációs jelentésében írta, akkor az év végén 22 ezer forinttal kell majd a kormánynak kompenzálnia a nyugdíjasokat – ezt számolta ki az Mfor.hu.
Fellélegezhetnek a legnagyobb magánnyugdíjpénztár tagjai
(2019. március 27. szerda, 11:25) Megvan a 70 százalék – írja a pénztár a honlapján. Az idén már nem kell aggódniuk a tagoknak. Néhány napja még három piros felkiáltójel kíséretében hívta fel nem fizető tagjai figyelmét a Horizont Magánnyugdíjpénztár a Facebook-oldalán arra, hogy március 31-ig rendezni kellene az idei éves tagdíjat annak érdekében, hogy biztonságosan elkerüljék a végelszámolás.
Mi az a CSED és ki jogosult rá?
A csecsemőgondozási díjra (CSED) való jogosultság a feltétele, hogy az édesanya a baba születését megelőző 2 éven belül legalább 365 nap biztosítási jogviszonnyal rendelkezzen, és a baba…
Marad a drága bankolás
Nehéz lesz visszaszorítani a készpénzes fizetést, ha továbbra is Magyarországon kell a legtöbbet fizetni a bankolásért. A kormánynak azonban semmi sem drága a családvédelmi akciótervért.
Magyar adósságot magyar kézbe
(2019. 03. 28. 12:37)Riecke Wernernek, a Magyar Nemzeti Bank korábbi alelnökének írása a Matolcsy György vezette jegybank új csodafegyveréről….Ez azonban ellentétes lenne az EU egyik alappillérével, a szabad tőkeáramlással, nem beszélve a teljes állami és magánfinanszírozási helyzet romlásáról…. A teljes magyar államadósságnak magyar kézben kellene lennie, az a jó, ha az utolsó fillér is itthon marad– mondta a Magyar Kereskedelmi és Iparkamara február 28-i rendezvényén a Portfolio tudósítása szerint Matolcsy György, az MNB elnöke.
A portfolio.hu hozzáteszi: Azt eddig is tudtuk, hogy a kormány kiemelt célja a devizaadósság leépítése és a lakossági finanszírozás erősítése. De hogyan lehet nagyjából 10 ezer milliárd forintnyi adósságot átrendezni? És utána kitiltják a külföldieket a magyar kötvénypiacról? Ha ez megtörténik, akkor gyökeres változást jelentene a magyar adósság szempontjából. A teljes magyar államadósság magyar kézbe adása két okból is nemes célnak tetszik. Egyrészt, mert erősítheti a nemzeti szuverenitást, másrészt, mert az államadósság után fizetett kamat is magyar kézbe kerül. Stabilabbnak gondoljuk a hazai befektetői kört, mert kevésbé hevesen reagál a globális vagy akár hazai gazdasági környezet megváltozására. Ugyanakkor a deviza- és a külföldi kézben levő államadósság megkülönböztetése még a politikusok fejében is zavart okoz…(2004. január 15-én lejárt Riecke Werner, az MNB alelnökének, a monetáris tanács tagjának 6 éves megbízatása. –  Ez a cikk veti fel a legizgalmasabb, legfontosabb kérdéseket ma …és a jövőt illetően! – Szerk.)
(2019.03.27 18:25)A devizahitelesek ügyét lezártnak tekinti, az alapkamat szerinte hosszú ideig tartható, a forintot egzotikus devizának tartja – Patai Mihály lesz a jegybank alelnöke.
(Bonta Miklós) A szakmai hitelesség sarokköve az lehetne, ha Matolcsy György, dacolva a kormányfő konok Brüsszel-ellenességével, legalább időnként Orbán Viktor fülébe súgná, hogy ideje lenne már a felkészülést megkezdeni az euróövezetbe történő belépésünkre. És immáron három esztendeje írjuk-mondjuk azt is, hogy a forint 0,9 százalékos alapkamata nevetségessé vált, különösen a 3 fölé kúszott infláció árnyékában. De Matolcsy Györgynek az elnöki ciklusát záró és az újabbat megnyitó tájékoztatójából  egyesek kihallani vélték, hogy kamatemelés itt már aligha lesz, s talán még annak is örülhetünk, ha 2020 elejével nem köszönt be a csökkentés időszaka…Matolcsy György most erős embert kap maga mellé jegybanki alelnökként a Magyar Bankszövetség első emberének személyében. Kapcsolatuk eddig meghitt volt, a bankár fedelet is nyújtott a családi otthonából kitaszított MNB-elnöknek. Ő pedig most leróhatja a háláját – a közjóra hivatkozva.
Idilli képet mutathat a magyar gazdaság, de vannak kockázatok
Többet vihetünk haza, mint tavaly, igaz, többet is kell majd fizetnünk, ha valamit vásárolunk, a bérek növekedése azonban meghaladhatja az árakét. Külföldi utazásunkhoz pedig olcsóbban vásárolhatunk eurót. Ezt az idilli képet zavarhatják össze a magyar gazdaságot befolyásoló külső tényezők, jelesül az USA és a Kína közötti kereskedelmi háború.
Megindult a kamatemelés, mit jelent ez a hitelfelvevőknek, mit lehet és érdemes most tenni?
2011 után most először hajtott végre kamatemelést az MNB. Egyelőre csupán óvatos elmozdulásról van szó, az egynapos (bankok számára elérhető) betéti kamatot emelte meg 0,1 százalékponttal a jegybank, a köztudatban alapkamatként értelmezett 0,9%-os kamatmérték nem változott. Milyen jelentőséggel bír mindez a hiteleink és megtakarításaink szempontjából? Mi várható a 0,9%-os alapkamat jövőjét illetően? Gyorselemzés a Bankmonitortól.
Újraéleszti a falusi csok a szocializmus elfeledett szokását, kaláka
A munkaerőhiány és a magas költségek miatt szükségmegoldáshoz folyamodnak a lakásépítők.
A kormány családvédelmi akcióterve újraélesztheti a kilencvenes években visszaszorult építőipari kalákázást. A felújításra is fordítható falusi csok és mellette a szabad felhasználású – várakozások szerint főleg a lakáspiacon landoló – babaváró hitel meghozhatja a fiatal családapák kedvét a kőművesmunkához. Szakképzett munkaerő híján pedig onnan kérnek majd segítséget az építkezéshez, ahonnan megbízhatóan kapnak is. Tavaly a természetes személyek valamivel kevesebb lakásépítésbe fogtak, mint a vállalkozások, az idén ez az arány megfordulhat – olvasható a HVG eheti számában.
Határtalan bevásárlások – dübörög a boltturizmus
Már évi öt millió alkalommal kerekednek fel a magyarok kifejezetten azzal a céllal, hogy a határ túloldalán bevásároljanak. A legtöbb pénzt Ausztriában költik el.
Tragédia is lehet a trianoni emlékévből
(2019.03.28 08:30 ) Gerő András történész régebben tiltakozott az ellen, hogy a parlament „jelölt nappá” tegye az évfordulót. Most az emlékév gondolatát sem tartja ördögtől valónak, de ambivalensek az érzései.
Szerveződik az új Baumgarten-díj
Kukorelly Endre író egy hete tette közzé a felhívást, amelyben a Baumgarten-díj társadalmi összefogással való újraélesztésének gondolatát fogalmazta meg, és felajánlott egymillió forintot e célra. Az író lapunk megkeresésére elmondta, az elmúlt napokban több százan fejezték ki hozzájárulásukat…
A Petőfi Irodalmi Múzeum vezetője szerint Habony Árpád sosem drogozott
Nem fogja kirekeszteni a PIM-ből a kormánykritikus írókat- ezt ígéri Demeter Szilárd, aki önálló munkát tervez az irodalmi múzeum élén, és érzése szerint csak Orbán Viktornak, illetve az emberi erőforrás miniszternek kell elszámolnia döntéseivel.
A Tate Modern lett 2018 leglátogatottabb brit múzeuma
(2019. 03. 27. 14:19) A Tate Modern lett a leglátogatottabb brit múzeum tavaly, kiállításait majdnem 5,9 millióan nézték meg, míg a korábbi listavezető British Múzeumban 5,8 millióan jártak. A 2000-ben megnyílt múzeum először lett listavezető látogatószámát tekintve, a Picasso- és a Modigliani-kiállítással aratta a legnagyobb sikert a közönség körében. Londonon kívül a legnagyobb sikere 2018-ban a liverpooli World Múzeumnak volt, amelynek látogatottsága 111 százalékkal ugrott meg egy év alatt az ősi kínai agyagkatonákat bemutató kiállítás miatt. A legnépszerűbb brit látványosságok látogatószámát regisztráló Alva szervezet szerint a World Múzeumban tavaly 1,4 millió vendég fordult meg, közülük 610 ezren voltak kíváncsiak az agyagszobrokra. Az Alva listáján a World Múzeum a 23. helyet szerezte meg.A Birminghami Múzeum és Művészeti Galéria egy dinoszaurusz, a Dippynek becézett Diplodoctus kiállításával ért el kiugró sikert, 38 százalékkal nőtt a látogatóinak száma és elérte a 832 ezer főt.
Bocsánatot kért munkáltatója a transznemű nőtől, nem engedte, hogy nemi identitásának megfelelő öltözőt használjon
(2019. 03. 29. 10:31)Egyezséggel végződött az az eljárás az Egyenlő Bánásmód Hatóság előtt, amelyet egy transznemű nő kezdeményezett, miután munkáltatója nem engedte, hogy nemi identitásának megfelelő öltözőt használjon. A munkáltató bocsánatot kért, és vállalta, hogy a jövőben biztosítja a megfelelő öltözőhasználatot.
5 dolog, minden lánynak
Nem azért léteznek, hogy mások kedvére tegyenek. Gyakran mégis egészen kis koruktól kezdve ezt tanulják a lányok, így nehezen ismerik fel a saját szükségleteiket. Ha mégis kiállnak az igényeik mellett, rögtön hisztisnek, akaratosnak állítják be őket. Hogyan lehet felvértezni őket a rájuk nehezedő társadalmi nyomással szemben, amíg nem tudunk változtatni a világon? A kérdésre egy új könyv szerzője ajánl konkrét módszereket.
Egyre kevesebb barátja van az embernek
Két év alatt az emberek átlagosan egy barátot „veszítettek”. Igaz, változik a barátság definíciója is. Egyre nagyobb hangsúlyt kap például, hogy a barátságban mekkora a bizalom…A férfi és nő közötti barátságban is van történelmi alakulás.. a barátságban számít az őszinteség, a lojalitás, a bizalom, az intimitás, az állandó rendelkezésre állás…A nőknek nem a férjük volt a bizalmasuk…
Vigyázzon! Egyre több lejárt szavatosságú élelmiszert árulnak
A lejárt szavatosságú élelmiszerek árusítása a leggyakoribb probléma, amellyel a Nemzeti Élelmiszerlánc-biztonsági Hivatal (Nébih) munkatársai az ellenőrzések során találkoznak – mondta Pleva György a hivatal élelmiszer- és takarmánybiztonsági igazgatója péntek reggel az M1 aktuális csatornán.
(28/12/2018 11:39) A hazai média helyzetét és jövőjét elemezte a műsorban Urbán Ágnes, a Mérték Médiaelemző Műhely kutatója és Hann Endre, a Medián ügyvezetője….A nyomtatott napilapok piaca gyakorlatilag megszűnt, a hetilapok sokszínűsége még úgy, ahogy megmaradt, az internet szabadságát pedig még nem tudta elvenni a Fidesz – véli Urbán Ágnes…. Hann Endre szerint a történelmi példák azt mutatják, hogy az erősen koncentrált média nem képes hatékonyan működni és ő is az internetben bízik.
Rossz boltot csinált Európa a Roszatommal
Nincs olyan EU-tagállam, amely nyert volna azzal, hogy az orosz atomóriással dolgoz(tat)ott – állítja az EP zöld frakciója által készíttetett Fenyegető függőség című tanulmány.
Hatósági felügyelet alá helyezték Romániában az európai főügyészi posztra esélyes Laura Codruta Kövesit
(2019.03.28 20:07)A román korrupcióellenes ügyészség volt vezetője lejáratási kísérletnek nevezte az ellene indított eljárásokat, amelyekkel szerinte meg akarják akadályozni európai főügyészi kinevezését.
Miért most? – az erő és furfang uralma (sárgamellényesek)
Régen nem okozott társadalmi mozgalom ekkora nyugtalanságot az ország vezetőiben. Kellemetlen meglepetést hozott nekik a „sárgamellényesek” mozgalmának mérete, kitartásuk és elszántságuk…Meglepte őket a követelések sokfélesége, a tiltakozók széles szakmai és lakóhely szerinti szóródása és a megmozdulás partizán jellege. A mozgalom nem köthető hagyományos politikai pártokhoz és szakszervezetekhez: a „csendes többség” képviselőit fogja össze, nevükben szólal meg, és tőlük csak azt várja el, hogy szavazzanak.
Az összes politikai formáció elveszítette hitelét, mindegyiket a „rendszerhez” tartozónak tekintenek és elutasítanak még azokat is, amelyek alternatív nézeteket vallanak. Ez magyarázza, hogy miért nem volt képes egyetlen formáció sem magának megnyerni a „sárgamellényesek” mozgalmát, vagy új választásokra való felhíváson túl más megoldást is kínálni nekik…
Megváltozik a Gmail működése, már nemcsak levelezésre lehet használni
(2019. március. 27. 08:03 ) A Google fejlesztésének köszönhetően mostantól igazi interaktív tartalomként kezelhetjük majd a leveleinket.
Szombaton átadják a 3-as metró felújított szakaszát
Dél-Pest viszont készülhet a tortúrára: ennek a szakasznak már április 6-án elkezdik a felújítását.
Háromszorosára nőhetett a szerencsejáték-függők száma Magyarországon
Ma már 300-360 ezren lehetnek játékszenvedély-betegek hazánkban. A 2018-as szerencsejáték-függőségi térkép alapján három év alatt többszörösére nőtt a szenvedélybetegnek tekinthető játékosok száma …A játékszervező két-háromévente vizsgálja a túlzásba vitt szerencsejáték-használat társadalmi méretét. A kutatás során összesen 4000, 15 év feletti személyt kerestek meg, 2000-et online és 2000-et személyesen. A március végén nyilvánosságra hozott legfrissebb, tavaly nyáron felvett adatok szerint a magyar felnőtt lakosság 4 százaléka tekinthető szerencsejáték-függőnek, 10 százalék mérséklet rizikófaktorú, és további 17 százalék az alacsony rizikófaktorú csoportba tartozik..
1100 megcsonkított delfintetemet mosott partra a tenger Franciaországban január óta
A szám magasabb, mint az elmúlt négy évtized bármelyik évében. A háttérben az agresszív, ipari léptékű halászat állhat.
Döbbenetes videó: több méter magasba emelt a szél egy férfit
Elképesztő magasságba emelt egy férfit a szélvihar egy dél-törökországi vásárcsarnokban. A felvételt egy helyi zöldségárus térfigyelő kamerája készítette, amelyen az látszik, ahogy a dolgozók egy ernyőt próbálnak megtartani.
3 éves kislánytól lopott el négy férfi egy kisautót Komárom megyében
Az autócska azóta visszakerült jogos tulajdonosához. Négy férfi lopott el egy ászári családi ház udvaráról egy elektromos kisautót még március 21-én…(Az autó mérete miatt is érdemes a cikkre kattintani! Meg a szegénység is…, hogy „fantáziát” láttak az eladásában egy  játéknak…–Szerk.)
09.27-én kerekasztal beszélgetés a szolidaritásról
A szolidaritás esélyei a válságban Meghívó a Nyomtass te is! klubeseményére   Időpont: 2022. szeptember 27. kedd, 19:00 óra Téma: Működhet-e a szolidaritás a válságban? Van-e esélye a szakszervezetek összefogásának,
SZEF Oktatás ciklus 1/1 Budapest
A három szakszervezeti szövetség nyilatkozatáról a Mérce hasábjain
A nyilatkozatról tudósított a Mérce, az alábbi cikkében: Három szakszervezeti szövetség is mozgósít a pedagógusok világnapjára meghirdetett tüntetésre
A SZEF, a MASZSZ és az ÉSZT közös nyilatkozata a pedagógusok mellett!
Régiós szakszervezeti szervezkedés Bécsben
Közép-Európai Szakszervezetek Találkozója   Az Osztrák Szakszervezeti Szövetség (ÖGB) meghívására 2022. szeptember 5-6-án Bécsbe látogatott 5 ország 6 szakszervezeti konföderációja – köztük a SZEF és a MASZSZ delegációja -, hogy
SZAKSZERVEZETEK EGYÜTTMŰKÖDÉSI FÓRUMA - A KÖZSZOLGÁLAT VÉDELMÉBEN
A Szakszervezetek Együttműködési Fóruma (SZEF) a politikai és gazdasági rendszerváltás (1989–90) során átalakult magyar szakszervezeti mozgalom egyik új szövetségi rendszere.
Városligeti fasor 10. Budapest H-1068
© 2022 MINDEN JOG FENNTARTVA © 1995 - 2022 SZEF
A weboldalon cookie-kat használunk
A weboldalt a MDNGroup és a DellART Studio készítette 2022-ben.